Titanium

Titanium"Titanium": Peter van der Krogt, "Elementa chemica" apud situm Elementymology & Elements Multidict est elementum chemicum metallicum transitionis cui symbolum Ti et numerus atomicus 22, massa vero atomica 47,87 (vulgo 22 protones et 26 neutrones). In systemate periodico in quartam periodum et gregem quartum ponitur. Titanium est metallum transitionis leve, resistens, specie alba metallica, quod non corroditur quia tegumento oxidato opertum est. 

 De proprietatibus chemicis 
Titanium satis facile cum aliis elementis reagit. Gradus oxidationis solitus est +4 (configuratio electronica 3d24s2). Temperatura qua liquidum fit: 1660 gradus Celsiani. Qua gas fit: 3300 gradus Celsiani. Massa per volumen: 4,55g/cm3.

Compositum maxime notum est dioxidum titani(IV), TiO2, solidum album, non nocens et stabile.

 De purificatione 
Hoc elementum in variis mixturis naturalibus invenitur, sed eius fontes praecipui sunt rutile (TiO2) et ilmenita (FeTiO3). Titanium ex illis mixturis purificatur dum primo per chlorum carbonio adiuvante reducuntur ita ut titani(IV) chloridum (TiCl4) fiat quod deinde per magnesium liquidum transfunditur secundum reactionem infrascriptam:
  TiCl4(g) + 2Mg(l)  →  Ti(s) + 2 MgCl2(s)  Temperatura 700 graduum Celsianorum

 De usu humano 
Ante vicesimum saeculum titani utilitas nondum perspecta erat. Nunc plerumque adhibetur in mixturis levibus resistentibusque et utilissimum probatur in birotis, machinis pyraulocineticisHaiboweier, orthodontia, orthopaediaWalaa Abd-Elaziem (2024)....

Oxidum titani pigmentum album edit ad picturam et chartam albicandam. Etiam in cellulis photovoltaïcis adhibetur tamquam photocatalysator et materia futuri iudicaturTDMA. Thomas Cottineau, Sols et gels photosensibles à base d'oxyde de titane pour applications photovoltaïques, thesis 2007. Frederic Mesguich, Stratégie innovante pour la mise en forme de nanostructures TiO2/Au à propriétés synergétiques pour le photovoltaïque, thesis 2014. Karuppiah Nagaraj (2025). Chou-Yi Hsu (2024)..

 Notae 

 Plura legere si cupis 
Walaa Abd-Elaziem, Moustafa A. Darwish, Atef Hamada, Walid M. Daoush. "Titanium-Based alloys and composites for orthopedic implants Applications: A comprehensive review", Materials & Design, 2024: 112850
Dipankar Banerjee, J.C. Williams. "Perspectives on Titanium Science and Technology", Acta Materialia, 2013: 844-879
Chou-Yi Hsu, Zaid H. Mahmoud, Sherzod Abdullaev , et alii. "Nano titanium oxide (nano-TiO2): A review of synthesis methods, properties, and applications", Case Studies in Chemical and Environmental Engineering, 2024: 100626
R. I. Jaffee, N. E. Promisel. The Science, Technology and Application of Titanium, Pergamon Press, 1970 Nonnullae paginae apud Guglum librorum
Gerd Lütjering , James C. Williams. Titanium, Springer, 2007 Nonnullae paginae apud Guglum librorum
Karuppiah Nagaraj, Suriyan Radha, Christy G Deepa, K. Raja, Vanitha Umapathy, et alii. "Photocatalytic advancements and applications of titanium dioxide (TiO₂): Progress in biomedical, environmental, and energy sustainability", Next Research, 2025: 100180
Mojtaba Najafizadeh, Sahar Yazdi, Mansoor Bozorg, Mehran Ghasempour-Mouziraji, Morteza Hosseinzadeh, Masoumeh Zarrabian, Pasqual Cavaliere. "Classification and applications of titanium and its alloys: A review", Journal of Alloys and Compounds Communications, 2024: 100019

 Nexus externi 
Vicimedia communia plura habent quae ad titanium spectant
 Hoc elementum apud Patreon: periodic videos
 Titanium services

Categoria:Elementa chemica

Categoria:Metalla